ddrg/super_eurlex huggingface dataset:
[pic] | EUROOPAN YHTEISÖJEN KOMISSIO | Bryssel 29.8.2006 KOM(2006) 469 lopullinen 2006/0160 (ACC) Ehdotus NEUVOSTON PÄÄTÖS kansainvälisessä trooppisen puun neuvostossa esitettävästä yhteisön kannasta trooppista puuta koskevan vuoden 1994 kansainvälisen sopimuksen voimassaolon jatkamiseen (komission esittämä) PERUSTELUT Trooppista puuta koskeva vuoden 1994 kansainvälinen sopimus tuli voimaan 1. tammikuuta 1996. Sen voimassaolon on määrä päättyä 31. joulukuuta 2006, kun sen voimassaoloa on kahdesti jatkettu. Trooppista puuta koskevan vuoden 1994 kansainvälisen sopimuksen jatkosopimusta koskevat neuvottelut saatiin päätökseen YK:n kauppa- ja kehityskonferenssissa (UNCTAD) tammikuussa 2006. Trooppista puuta koskevan vuoden 1994 kansainvälisen sopimuksen 46 artiklan määräysten nojalla tehtiin Méridassa Meksikossa 29. toukokuuta – 3. kesäkuuta 2006 välisenä aikana pidetyssä kansainvälisen trooppisen puun neuvoston 40. kokouksessa ehdotus sopimuksen voimassaolon jatkamisesta siihen asti, kunnes vuoden 2006 jatkosopimus tulee voimaan. Oikeusperustan mukaisesti ehdotettu päätös ei vaikuta Euroopan yhteisön osuuteen kansainvälisen trooppisen puun järjestön (ITTO) hallinnollisesta talousarviosta. Yhteisö ei edelleenkään osallistu siihen. Tämän ehdotuksen tarkoituksena on valtuuttaa Euroopan yhteisö äänestämään sopimuksen jatkamisen puolesta. Tämän vuoksi komissio ehdottaa, että neuvosto tekee oheisen päätöksen. 2006/0160 (ACC) Ehdotus: NEUVOSTON PÄÄTÖS kansainvälisessä trooppisen puun neuvostossa esitettävästä yhteisön kannasta trooppista puuta koskevan vuoden 1994 kansainvälisen sopimuksen voimassaolon jatkamiseen EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan kanssa, ottaa huomioon komission ehdotuksen[1], sekä katsoo seuraavaa: (1) Yhteisö on allekirjoittanut trooppista puuta koskevan vuoden 1994 kansainvälisen sopimuksen ja soveltanut sitä väliaikaisesti neuvoston päätöksellä 96/493/EY[2]. (2) Trooppista puuta koskevan vuoden 1994 kansainvälisen sopimuksen jatkosopimus tehtiin YK:n kauppa- ja kehityskonferenssissa (UNCTAD) tammikuussa 2006. (3) Trooppista puuta koskeva vuoden 1994 kansainvälinen sopimus on voimassa 31 päivään joulukuuta 2006, ellei kansainvälinen trooppisen puun neuvosto päätä 46 artiklan 3 kohdan määräysten mukaisesti jatkaa sen voimassaoloa siihen asti, kunnes jatkosopimus tulee voimaan. (4) Sopimuksen voimassaolon jatkaminen on yhteisön edun mukaista. (5) Kansainvälisessä trooppisen puun neuvostossa esitettävä Euroopan yhteisön kanta olisi määritettävä, ON PÄÄTTÄNYT SEURAAVAA: Ainoa artikla Euroopan yhteisön kanta kansainvälisessä trooppisen puun neuvostossa on äänestää sen puolesta, että trooppista puuta koskevan vuoden 1994 kansainvälisen sopimuksen voimassaoloa jatketaan, kunnes vuoden 2006 jatkosopimus tulee väliaikaisesti tai lopullisesti voimaan. Tehty Brysselissä […] Neuvoston puolesta Puheenjohtaja [1] EUVL C …, s. xx. [2] EYVL L 208, 17.8.1996, s. 1.
Ehdotus neuvoston asetus asetuksen (EY) N:o 1907/90 muuttamisesta munien pesemistä koskevan poikkeuksen osalta /* KOM/2006/0457 lopull. */





[pic] | EUROOPAN YHTEISÖJEN KOMISSIO | Bryssel 14.8.2006 KOM(2006) 457 lopullinen Ehdotus NEUVOSTON ASETUS asetuksen (EY) N:o 1907/90 muuttamisesta munien pesemistä koskevan poikkeuksen osalta (komission esittämä) PERUSTELUT Tietyistä munien kaupan pitämisen vaatimuksista annetussa neuvoston asetuksessa (ETY) N:o 1907/90 säädetään perusteet poikkeukseen, jolla pakkaamot voivat jatkaa munien pesemistä 31. päivään joulukuuta 2006. Maatalouslainsäädännön yksinkertaistamisen yhteydessä neuvosto hyväksyi 19. kesäkuuta 2006 uuden neuvoston asetuksen, joka korvaa neuvoston asetuksen (ETY) N:o 1907/90 ja joka tulee voimaan 1. heinäkuuta 2007. Siihen asti kunnes munien kaupan pitämisen vaatimuksista annettua uutta neuvoston asetusta sovelletaan, olisi jatkettava 31. joulukuuta 2006 asti säädetyn munien pesemistä koskevan tilapäisen poikkeuksen voimassaoloaikaa 1. heinäkuuta 2007 asti. Ehdotus NEUVOSTON ASETUS asetuksen (EY) N:o 1907/90 muuttamisesta munien pesemistä koskevan poikkeuksen osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75[1] ja erityisesti sen 2 artiklan 2 kohdan, ottaa huomioon komission ehdotuksen, sekä katsoo seuraavaa: 1. Tietyistä munien kaupan pitämisen vaatimuksista 26 päivänä kesäkuuta 1990 annetussa neuvoston asetuksessa (ETY) N:o 1907/90[2] säädetään perusteet poikkeukseen, jolla pakkaamot voivat jatkaa munien pesemistä 31 päivään joulukuuta 2006. 2. Kyseinen poikkeus on tähän mennessä myönnetty yhdeksälle pakkaamolle Ruotsissa ja yhdelle pakkaamolle Alankomaissa. Siihen asti kunnes munien kaupan pitämisen vaatimuksista 19 päivänä kesäkuuta 2006 annettua neuvoston asetusta (EY) N:o 1028/2006[3] aletaan soveltaa 1 päivästä heinäkuuta 2007, olisi jatkettava munien pesemistä koskevaa poikkeusta kyseiseen päivään asti. 3. Sen vuoksi asetusta (ETY) N:o 1907/90 olisi muutettava, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1907/90 6 artiklan 4 kohdan ensimmäisessä alakohdassa oleva ilmaisu ”31 päivään joulukuuta 2006” ilmaisulla ”30 päivään kesäkuuta 2007”. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä … Neuvoston puolesta Puheenjohtaja[pic][pic][pic][pic][pic][pic][pic][pic][pic] [1] EYVL L 282, 1.11.1975, s. 49. Asetus sellaisena kuin se on viimeksi muutettuna asetuksella (EY) N:o 679/2006 (EUVL L 119, 4.5.2006, s. 1). [2] EYVL L 173, 6.7.1990, s. 5. Asetus sellaisena kuin se on viimeksi muutettuna asetuksella (EY) N:o 1039/2005 (EUVL L 172, 5.7.2005, s. 1). [3] EUVL L 186, 7.7.2006, s. 1.
Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi Euroopan kulttuurienvälisen vuoropuhelun teemavuodesta (2008) /* KOM/2006/0705 lopull. - COD 2005/0203 */





[pic] | EUROOPAN YHTEISÖJEN KOMISSIO | Bryssel 14.11.2006 KOM(2006) 705 lopullinen 2005/0203 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi Euroopan kulttuurienvälisen vuoropuhelun teemavuodesta (2008) 2005/0203 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi Euroopan kulttuurienvälisen vuoropuhelun teemavuodesta (2008) 1. TAUSTA Ehdotuksen toimittaminen Euroopan parlamentille ja neuvostolle (asiakirja KOM(2005) 467 lopullinen – 2005/0203(COD)): | 6. lokakuuta 2005 | Euroopan talous- ja sosiaalikomitean lausunto: | 20. huhtikuuta 2006 | Alueiden komitean lausunto: | 27. huhtikuuta 2006 | Euroopan parlamentin lausunto, ensimmäinen käsittely: | 1. kesäkuuta 2006 | Komission muutettu ehdotus (asiakirja KOM(2006) 492 lopullinen): | 5. syyskuuta 2006 | Yhteisen kannan vahvistaminen: | 13. marraskuuta 2006 | 2. KOMISSION EHDOTUKSEN TAVOITE Perustamissopimuksen 151 artiklaan perustuvalla ehdotuksella oli tarkoitus nimetä vuosi 2008 Euroopan kulttuurienvälisen vuoropuhelun teemavuodeksi. Kulttuurienvälinen vuoropuhelu liittyy tiiviisti Euroopan yhdentymisen perustavoitteeseen, joka on Euroopan kansojen lähentäminen toisiinsa. Koko EU:ssa olisikin siksi pidettävä ensisijaisena toimena saada Euroopan kansalaiset ja kaikki EU:ssa asuvat osallistumaan täysimittaisesti sen monimuotoisuuden hallintaan, jota unionissa lisäävät muuttovirrat, lisääntynyt liikkuvuus sekä globalisaation mukanaan tuomat muutokset ja muut vaikutukset. Toisaalta kulttuurienvälinen vuoropuhelu tarjoaa välineen, jolla voidaan helpottaa unionin strategisten prioriteettien täytäntöönpanoa. Kulttuurienväliselle vuoropuhelulle omistettu teemavuosi on ainutlaatuinen väline, jolla saadaan tehtyä tunnetuksi tätä ensisijaista seikkaa ja saadaan kansalaiset mukaan toimintaan. Tarkoituksena on saada liikkeelle pitkä ja kestäväpohjainen prosessi. 3. YHTEISTÄ KANTAA KOSKEVAT HUOMAUTUKSET Marraskuun 13. päivänä 2006 yksimielisesti hyväksytty yhteinen kanta on laadittu kolmen toimielimen välisten neuvottelujen perusteella, ja se on kaikille hyväksyttävä kompromissi. Verrattuna komission muutettuun ehdotukseen, jossa hyväksyttiin useita Euroopan parlamentin ensimmäisessä käsittelyssä tehtyjä tarkistuksia, muutokset ovat vähäisiä ja luonteeltaan teknisiä ja kielellisiä. 4. PÄÄTELMÄT Komissio katsoo, että 13. marraskuuta 2006 yksimielisesti hyväksytty yhteinen kanta on tarkoituksenmukainen. Sen vuoksi komissio tukee yhteistä kantaa.
Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta ehdotukseen Euroopan parlamentin ja neuvoston päätökseksi tullin ja kaupan paperittomasta toimintaympäristöstä /* KOM/2007/0516 lopull. - COD 2005/0247 */





[pic] | EUROOPAN YHTEISÖJEN KOMISSIO | Bryssel 5.9.2007 KOM(2007) 516 lopullinen 2005/0247 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta ehdotukseen Euroopan parlamentin ja neuvoston päätökseksi tullin ja kaupan paperittomasta toimintaympäristöstä 2005/0247 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta ehdotukseen Euroopan parlamentin ja neuvoston päätökseksi tullin ja kaupan paperittomasta toimintaympäristöstä 1. TAUSTA Ehdotus toimitettiin Euroopan parlamentille ja neuvostolle (asiakirja KOM(2005) 609 lopullinen – 2005/247 COD): | 2.12.2005. | Euroopan talous- ja sosiaalikomitea antoi lausuntonsa: | 13.9.2006. | Euroopan parlamentti antoi lausuntonsa ensimmäisessä käsittelyssä: | 12.12.2006. | Yhteinen kanta vahvistettiin: | 23.07.2007. | 2. KOMISSION EHDOTUKSEN TAVOITE Ehdotetulla päätöksellä pyritään siihen, että jäsenvaltiot ja komissio sitoutuvat kehittämään yhteentoimivia sähköisiä tullijärjestelmiä sovitun aikataulun mukaisesti. Päätöksessä vahvistetaan määräaikojen lisäksi sähköisiä tullijärjestelmiä koskevat tavoitteet, strategia ja koordinointimekanismi. Lisäksi siinä määritellään yhteisön vastuulla ja jäsenvaltioiden vastuulla olevat järjestelmän osat sekä niihin liittyvät vastuut ja tehtävät. Päätöksellä otetaan myös käyttöön seuranta- ja raportointikehys sähköisiä tullipalveluja koskevaa aloitetta varten. 3. YHTEISTÄ KANTAA KOSKEVAT HUOMIOT Yhteiseen kantaan sisältyy teknisiä muutoksia ja henkilötietojen suojaa koskeva erityinen viittaus, minkä lisäksi siinä on muutettu yksittäisten järjestelmien käyttöönottoa koskevia määräaikoja. Siinä on vahvistettu tietyille järjestelmille eri määräajat toiminnallisten määrittelyjen vahvistamista ja järjestelmän toiminnan käynnistämistä varten. Lisäksi siinä on annettu mahdollisuus pidentää määräaikoja komiteamenettelyä noudattaen (valvonnan käsittävä sääntelymenettely) ja poistaa sellaisia hankkeita, joiden toiminnallisista määrittelyistä on esitetty kielteinen arvio. Komissio voi hyväksyä yhteisen kannan, koska ehdotuksessa varmistetaan yhä määräaikojen noudattaminen, johon jäsenvaltioiden ja komission on sitouduttava. Yhteistä kantaa vahvistettaessa suurimmaksi ongelmaksi osoittautuivat eri järjestelmiä koskevat määräajat, koska eräät jäsenvaltiot eivät halunneet sitoutua pitkäaikaisiin hankkeisiin, joiden toteutettavuudesta ei niiden mielestä ole vielä esitetty näyttöä. 4. PÄÄTELMÄ Komissio puoltaa yhteistä kantaa.
Ehdotus: neuvoston päätös Euroopan yhteisön kannasta Belgradissa 18 päivänä joulukuuta 2007 järjestettävässä energiayhteisön ministerineuvostossa /* KOM/2007/0748 lopull. */





[pic] | EUROOPAN YHTEISÖJEN KOMISSIO | Bryssel 21.11.2007 KOM(2007) 748 lopullinen Ehdotus: NEUVOSTON PÄÄTÖS Euroopan yhteisön kannasta Belgradissa 18 päivänä joulukuuta 2007 järjestettävässä energiayhteisön ministerineuvostossa (komission esittämä) PERUSTELUT Energiayhteisön ministerineuvosto kokoontuu 18. joulukuuta 2007 Belgradissa. Jotta Euroopan yhteisö voi osallistua keskeisten päätösten tekemiseen, on tarpeen vahvistaa Euroopan yhteisön kanta perustamissopimuksen 300 artiklan nojalla sekä energiayhteisön perustamissopimuksen tekemisestä Euroopan yhteisön puolesta 29 päivänä toukokuuta 2006 tehdyn neuvoston päätöksen säännösten mukaisesti. . Ehdotus: NEUVOSTON PÄÄTÖS Euroopan yhteisön kannasta Belgradissa 18 päivänä joulukuuta 2007 järjestettävässä energiayhteisön ministerineuvostossa EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 300 artiklan 2 kohdan toisen alakohdan, ottaa huomioon energiayhteisön perustamissopimuksen tekemisestä Euroopan yhteisön puolesta 29 päivänä toukokuuta 2006 tehdyn neuvoston päätöksen 2006/500/EY ja erityisesti sen 4 ja 5 artiklan, ottaa huomioon komission ehdotuksen, ON PÄÄTTÄNYT SEURAAVAA: Ainoa artikla Yhteisön kanta perustamissopimuksen 300 artiklan 2 kohdan toisen alakohdan soveltamisalaan kuuluviin asioihin Belgradissa 18 päivänä joulukuuta 2007 pidettävässä energiayhteisön ministerineuvoston kokouksessa esitetään tämän päätöksen liitteessä. Tehty Brysselissä päivänä kuuta . Neuvoston puolesta Puheenjohtaja LIITE Euroopan yhteisön kanta - Euroopan yhteisö hyväksyy, että sen rahoitusosuus kokonaisbudjetista on enintään 2 500 000 euroa vuonna 2008 ja 2 940 000 euroa vuonna 2009, edellyttäen että komissio hyväksyy asiaa koskevan ehdotuksen energiayhteisön perustamissopimuksen 88 artiklan mukaisesti. - Euroopan yhteisö hyväksyy, että sopimuspuolten on pantava täytäntöön direktiivi 2005/89/EY ja direktiivi 2004/97/EY 2 vuoden kuluessa ja asetus (EY) N:o 1775/2005 vuoden kuluessa.
Ehdotus: Euroopan parlamentin ja neuvoston päätös joustovälineen varojen käyttöön ottamisesta /* KOM/2007/0786 lopull. */





[pic] | EUROOPAN YHTEISÖJEN KOMISSIO | Bryssel 5.12.2007 KOM(2007) 786 lopullinen Ehdotus: EUROOPAN PARLAMENTIN JA NEUVOSTON PÄÄTÖS joustovälineen varojen käyttöön ottamisesta (komission esittämä) PERUSTELUT Toukokuun 17. päivänä 2006 tehdyssä toimielinten sopimuksessa[1] määrätään, että joustovälineestä voidaan ottaa käyttöön varoja sellaisten tarkasti määriteltyjen menojen rahoittamiseksi, joita ei voida kattaa yhden tai useamman monivuotiseen rahoituskehykseen sisältyvän otsakkeen enimmäismäärien rajoissa. Vuoden 2008 talousarvioon on tarpeen ottaa lisämenoja, joita ei voida kattaa alaotsakkeen 1 a eikä otsakkeen 4 enimmäismäärien puitteissa. Tämän vuoksi ehdotetaan, että joustovälineestä otetaan käyttöön varoja toimielinten sopimuksen 27 kohdan mukaisesti. Joustovälineestä otetaan käyttöön - 200 miljoonaa euroa Euroopan GNSS-ohjelmien rahoittamiseksi (EGNOS-GALILEO) - 70 miljoonaa euroa yhteisen ulko- ja turvallisuuspolitiikan rahoittamiseksi. - Ehdotus: EUROOPAN PARLAMENTIN JA NEUVOSTON PÄÄTÖS joustovälineen varojen käyttöön ottamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[2] ja erityisesti sen 27 kohdan, ottavat huomioon komission ehdotuksen[3], sekä katsovat seuraavaa: Kaksi budjettivallan käyttäjää sopivat 23 päivänä marraskuuta 2007 pidetyssä neuvottelukokouksessa siitä, että joustovälineestä otetaan käyttöön varoja vuoden 2008 talousarvioon sisältyvän rahoituksen täydentämiseksi seuraavasti: - 200 miljoonaa euroa Euroopan GNSS-ohjelmia (EGNOS-GALILEO) varten; - 70 miljoonaa euroa yhteistä ulko- ja turvallisuuspolitiikkaa varten, OVAT PÄÄTTÄNEET SEURAAVAA: 1 artikla Joustovälineestä otetaan 270 miljoonaa euroa maksusitoumusmäärärahoina Euroopan unionin varainhoitovuoden 2008 yleiseen talousarvioon, jäljempänä ’vuoden 2008 talousarvio’. Määrä käytetään seuraavien kohteiden lisärahoitukseen: - Euroopan GNSS-ohjelmat (EGNOS-GALILEO), joita varten otetaan 200 miljoonaa euroa Galileo-ohjelmaa koskevalle, alaotsakkeeseen 1 a kuuluvalle momentille 06 02 10; - yhteinen ulko- ja turvallisuuspolitiikka, jota varten otetaan 70 miljoonaa euroa otsakkeeseen 4 kuuluvaan lukuun 19 03. 2 artikla Tämä päätös julkaistaan Euroopan unionin virallisessa lehdessä samanaikaisesti vuoden 2008 talousarvion kanssa. Tehty Brysselissä . Euroopan parlamentin puolesta Neuvoston puolesta Puhemies Puheenjohtaja [1] EUVL C 139, 14.6.2006, s. 1. [2] EUVL C 139, 14.6.2006, s. 1. [3] EUVL […].
Muutettu Ehdotus Euroopan parlamentin ja neuvoston päätös talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn toimielinten sopimuksen muuttamisesta monivuotisen rahoituskehyksen osalta /* KOM/2007/0783 lopull. */





[pic] | EUROOPAN YHTEISÖJEN KOMISSIO | Bryssel, 5.12.2007 KOM(2007) 783 lopullinen Muutettu ehdotus EUROOPAN PARLAMENTIN JA NEUVOSTON PÄÄTÖS talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn toimielinten sopimuksen muuttamisesta monivuotisen rahoituskehyksen osalta (komission esittämä) Muutettu ehdotus EUROOPAN PARLAMENTIN JA NEUVOSTON PÄÄTÖS talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn toimielinten sopimuksen muuttamisesta monivuotisen rahoituskehyksen osalta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[1] ja erityisesti sen 21 kohdan, 22 kohdan ensimmäisen ja toisen alakohdan sekä 23 kohdan, ottavat huomioon komission ehdotuksen[2], sekä katsovat seuraavaa: (1) Kaksi budjettivallan käyttäjää sopivat 23 päivänä marraskuuta 2007 pidetyssä neuvottelukokouksessa siitä, että osa Euroopan GNSS-ohjelmien (maailmanlaajuinen satelliittinavigointijärjestelmä eli Global Navigation Satellite System, GNSS) (EGNOS-GALILEO) rahoittamiseen tarvittavista varoista otetaan käyttöön tarkistamalla vuodet 2007–2013 kattavaa monivuotista rahoituskehystä toimielinten sopimuksen 21, 22 ja 23 kohdan mukaisesti siten, että vuosiksi 2008–2013 vahvistettuja alaotsakkeen 1 a maksusitoumusmäärärahojen enimmäismääriä korotetaan 1 600 miljoonalla eurolla käypinä hintoina. Korotus kompensoidaan tekemällä otsakkeen 2 maksusitoumusmäärärahojen vuoden 2007 enimmäismäärään samansuuruinen vähennys. (2) Jotta maksusitoumusten ja maksujen välinen suhde säilytettäisiin asianmukaisena, maksumäärärahojen vuotuisia enimmäismääriä tarkistetaan. Tarkistuksella ei ole rahoitusvaikutusta. (3) Talousarviota koskevasta kurinalaisuudesta ja moitteettomasta varainhoidosta tehdyn toimielinten sopimuksen liitettä I olisi sen vuoksi muutettava vastaavasti[3], OVAT PÄÄTTÄNEET SEURAAVAA: Ainoa artikla Talousarviota koskevasta kurinalaisuudesta ja moitteettomasta varainhoidosta tehdyn toimielinten sopimuksen liite I korvataan tämän päätöksen liitteellä. Tehty Brysselissä Euroopan parlamentin puolesta Neuvoston puolesta Puhemies Puheenjohtaja LIITE RAHOITUSKEHYS 2007–2013 (tarkistettu) [pic] [1] EUVL C 139, 14.6.2006, s. 1. [2] KOM(2007) 549 lopullinen, 19.9.2007, sellaisena kuin se on muutettuna asiakirjalla KOM(2007) 783 lopullinen. [3] Edellä mainittuun budjettivallan käyttäjien sopimukseen perustuvat määrät muunnetaan tämän vuoksi vuoden 2004 hinnoiksi.
Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin tarkistuksista neuvoston vahvistamaan yhteiseen kantaan, joka koskee seuraavaa ehdotusta: Euroopan parlamentin ja neuvoston asetus tilastointiin tarkoitettujen yritysrekisterien laatimista koskevan yhteisen kehyksen vahvistamisesta ja neuvoston asetuksen (ETY) N:o 2186/93 kumoamisesta Komission ehdotusta muuttava EY:n perustamissopimuksen 250 (2) artiklan nojalla /* KOM/2007/0820 lopull. - COD 2005/0032 */





[pic] | EUROOPAN YHTEISÖJEN KOMISSIO | Bryssel 13.12.2007 KOM(2007) 820 lopullinen 2005/0032 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin tarkistuksista neuvoston vahvistamaan yhteiseen kantaan, joka koskee seuraavaa ehdotusta: Euroopan parlamentin ja neuvoston asetus tilastointiin tarkoitettujen yritysrekisterien laatimista koskevan yhteisen kehyksen vahvistamisesta ja neuvoston asetuksen (ETY) N:o 2186/93 kumoamisesta KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2005/0032 (COD) KOMISSION LAUSUNTOEY:n perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin tarkistuksista neuvoston vahvistamaan yhteiseen kantaan, joka koskee seuraavaa ehdotusta: Euroopan parlamentin ja neuvoston asetus tilastointiin tarkoitettujen yritysrekisterien laatimista koskevan yhteisen kehyksen vahvistamisesta ja neuvoston asetuksen (ETY) N:o 2186/93 kumoamisesta 1. Tausta - Päivä, jona ehdotus on toimitettu Euroopan parlamentille ja neuvostolle (KOM(2005) 112 – 2005/0032(COD)): 5. huhtikuuta 2005 - Päivä, jona Euroopan parlamentti on antanut lausuntonsa ensimmäisessä käsittelyssä (PE A6-0194/2006): 1. kesäkuuta 2006 - Päivä, jona neuvoston yhteinen kanta on vahvistettu: 21. toukokuuta 2007 - Päivä, jona Euroopan parlamentti on antanut lausuntonsa toisessa käsittelyssä (P6_TA-PROV(2007)0479 – A6-0353/2007): 25. lokakuuta 2007 2. KOMISSION EHDOTUKSEN TARKOITUS Ehdotuksen tavoitteena on saattaa nykyinen tilastointiin tarkoitettuja yritysrekistereitä koskeva asetus ajan tasalle, jotta siinä otettaisiin huomioon erityisesti seuraavat uudet tarpeet: - talouden maailmanlaajuistuminen on luonut tarpeen kerätä konserneja koskevaa tietoa - eri sektorien toimialoilla tapahtunut yhdentyminen edellyttää, että tilastot kattavat koko talouden - yhtenäismarkkinat edellyttävät entistä parempaa tilastollista vertailtavuutta, joka riippuu erityisesti siitä, onko EU:n alueella toimivien yritysten perusjoukkoa varten saatavilla yhdenmukaisia tietolähteitä. 3. Komission kanta parlamentin ehdottamiin tarkistuksiin 3.1 Komission kanta tiivistettynä Parlamentti teki kaksi tarkistusta. Komissio voi hyväksyä ne molemmat sellaisenaan; tarkistukset ovat oikeudellisia selvennyksiä, jotka eivät muuta ehdotuksen sisältöä. 4. Päätelmät Komissio hyväksyy kaikki Euroopan parlamentin tekemät tarkistukset.